Document ID: 32008D0467

KOMMISSIONENS BESLUTNING
af 19. juni 2008
om fastsættelse af EF-tilskuddet til dækning af udgifterne til hasteforanstaltninger til bekæmpelse af bluetongue i Portugal i 2004 og 2005
(meddelt under nummer K(2008) 2756)
(Kun den portugisiske udgave er autentisk)
(2008/467/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og
ud fra følgende betragtninger:
(1)
Der var udbrud af bluetongue i Portugal i 2004 og 2005. Sygdommens forekomst udgjorde en alvorlig fare for husdyrbestanden i Fællesskabet.
(2)
For at forebygge, at sygdommen breder sig, og bidrage til, at den udryddes så hurtigt som muligt, skal Fællesskabet i henhold til beslutning 90/424/EØF yde finansiel støtte til medlemsstatens støtteberettigede udgifter til hasteforanstaltninger til bekæmpelse af sygdommen.
(3)
Ved Kommissionens beslutning 2005/660/EF af 15. september 2005 om EF-tilskud til aktioner af hastende karakter til bekæmpelse af bluetongue i Portugal i 2004 og 2005 (2) blev der bevilget EF-tilskud til Portugal til dækning af udgifterne til de hasteforanstaltninger til bekæmpelse af bluetongue, der blev gennemført i 2004 og 2005.
(4)
I henhold til beslutning 2005/660/EF skulle der udbetales en første rate på 1 000 000 EUR med forbehold af resultaterne af kontrol på stedet foretaget af Kommissionen.
(5)
Ifølge beslutningen skal restbeløbet af EF-tilskuddet udbetales på grundlag af de anmodninger, Portugal indgav den 9. november 2005, den 14. november 2005 og den 28. april 2006.
(6)
Ved Kommissionens beslutning 2006/78/EF af 31. januar 2006 om EF-tilskud til gennemførelse af en epidemiologisk undersøgelse og foranstaltninger til overvågning af bluetongue som led i aktioner af hastende karakter til bekæmpelse af denne sygdom i Portugal i 2004 og 2005 (3) blev der bevilget EF-tilskud til Portugal til dækning af udgifterne til de hasteforanstaltninger til bekæmpelse af bluetongue, der blev gennemført i 2004 og 2005.
(7)
I henhold til beslutning 2006/78/EF skulle der udbetales en første rate på 600 000 EUR med forbehold af resultaterne af kontrol på stedet foretaget af Kommissionen.
(8)
Ifølge beslutningen skal restbeløbet af EF-tilskuddet udbetales på grundlag af den anmodning, Portugal indgav den 31. marts 2006.
(9)
På baggrund af ovenstående bør det samlede EF-tilskud til dækning af de støtteberettigede udgifter til udryddelse og overvågning af bluetongue i Portugal i 2004 og 2005 nu fastsættes.
(10)
Ifølge resultaterne af Kommissionens kontrol i henhold til EF-forskrifterne på veterinærområdet og betingelserne for tildeling af EF-tilskud er det ikke alle de indberettede udgifter, der kan godkendes som støtteberettigede.
(11)
Kommissionens bemærkninger og metode til beregning af de støtteberettigede udgifter samt Kommissionens endelige konklusion blev meddelt Portugal ved brev af 22. maj 2007 og af 10. december 2007.
(12)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
EF-tilskud til Portugal
1. EF-tilskuddet til dækning af udgifterne til udryddelse af bluetongue i Portugal i 2004 og 2005 i henhold til beslutning 2005/660/EF fastsættes til i alt 645 633,30 EUR.
2. EF-tilskuddet til dækning af udgifterne til overvågning af bluetongue i Portugal i 2004 og 2005 i henhold til beslutning 2006/78/EF fastsættes til i alt 417 410,02 EUR.
Artikel 2
Betaling
Saldoen for EF-tilskuddet fastsættes til 1 063 043,32 EUR.
Artikel 3
Adressat
Denne beslutning er rettet til Den Portugisiske Republik.
Udfærdiget i Bruxelles, den 19. juni 2008.

Labels: 18
19
5
6